**CENU APTAUJA Nr. TNPz 2023/55
“Kanalizācijas pārsūknēšanas stacijas nojaukšana”**

**INSTRUKCIJA PRETENDENTAM**

1. **Iepirkuma priekšmets: Kanalizācijas pārsūknēšanas stacijas nojaukšana.**
	1. Tehniskā specifikācija sastāv no darbu apjomiem, kas norādīti pievienotajā Darbu apjomu tāmē (2. pielikums) un Paskaidrojuma raksta (3.pielikums), kas ir cenu aptaujas neatņemama sastāvdaļa. Darbu un materiālu apjomi jāskata saistībā ar Paskaidrojuma rakstu. Pretendentam ir jāpārbauda visi apjomi, kas doti darbu apjomu tāmē un pēc piedāvājuma iesniegšanas pretendents nevar atsaukties uz nepilnīgu būvniecības dokumentāciju.
	2. Paredzamais līguma izpildes laiks – 2 (divu) nedēļu laikā no būvdarbu uzsākšanas brīža.
	3. Darbu izpildes vieta: Ezera ielā 10, Talsos, Talsu novadā.
	4. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti var iesniegt, nosūtot tos uz e-pastu: iepirkumi@talsi.lv līdz 2023. gada 3.jūlija plkst. 9:00;
	2. Kontaktpersona: Talsu novada pašvaldības Saimnieciskās nodrošināšanas nodaļas celtniecības speciālists Andrejs Aveniņš, tālrunis 28343818, andrejs.avenins@talsi.lv.
	3. Iesūtot piedāvājumu pretendentiem obligāti jānorāda: Pieteikums Nr. TNPz 2023/55, “Kanalizācijas pārsūknēšanas stacijas nojaukšana.”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir pieredze 2 (divu) līgumu izpildē, kuru ietvaros ir veikta pārsūknēšanas staciju nojaukšana. Pie iesniedzamajiem dokumentiem jāpievieno no pretendenta puses aizpildīts 5. pielikums – Pretendenta pieredzes saraksts.
	3. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto darbu), klāt pievienojot vismaz 1 pozitīvu atsauksmi no pasūtītāja.
	4. Piedāvājums jāiesniedz, aizpildot 1. pielikumu – Pretendenta pieteikums un finanšu piedāvājums.
	5. Lai izvairītos no kļūdām un tiktu izvērtēta objektu demontāžas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (4. pielikums).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Prasības pretendentam:**
	1. Darba veicējam jābūt atbilstošam būvdarbu vadīšanas sertifikātam. Sertifikāta kopija obligāti jāpievieno iesūtot pieteikumu dalībai cenu aptaujā.
	2. Pirms demontāžas darbu uzsākšanas ēkas ir jāatslēdz no inženiertīkliem un par to obligāti jāinformē pasūtītājs.
	3. Demontējot ēku jāparedz dalīta radušos atkritumu savākšana. Bīstamos atkritumus atdalīt no citu veidu atkritumiem un nodot atkritumu apsaimniekotājam, kas Valsts vides dienestā ir saņēmis atbilstošu atļauju. Būves nojaukšanas rezultātā radušos būvniecības atkritumus (ķieģeļus, betonu, dzelzsbetonu u.c.) nogādāt atkritumu apsaimniekošanas poligonā. Nodrošināt savākto un nodoto atkritumu (nešķirotu sadzīves, bīstamo, ražošanas (būvgružu)) uzskaiti.
	4. Būvgruži tiek savākti un īslaicīgi uzglabāti tiem atvēlētās vietās, atbilstošos būvniecības atkritumu konteineros. To transportēšanu nodrošina komersants kam ir atbilstoša būvniecības atkritumu (Būvniecības atkritumi pēc atkritumu klasifikatora atbilstoši atkritumu klasei 170904, t.sk. 200301, 170407,170202, 170203) pārvadāšanas atļauja, un tie tiek uzskaitīti saskaņa Ministru kabineta 2021.gada 18.februāra noteikumu Nr.113 “Atkritumu un to pārvadājumu uzskaites kārtība” noteikto kārtību, un tiek nodoti atkritumu apsaimniekošanas uzņēmumiem, kuriem ir atļaujas šo atkritumu apsaimniekošanai.
	5. Būves nojaukšanas rezultātā radušos būvniecības atkritumus (ķieģeļus, betonu, dzelzsbetonu u.c.) nogādāt atkritumu apsaimniekošanas poligonā.
	6. Pēc ēku un būvju demontāžas darbiem sakārtot teritoriju, pievedot un izlīdzinot melnzemi, iesējot zālienu, saskaņā ar Paskaidrojuma rakstu (3.pielikums) un Darbu apjomu tāmi (2.pielikum).
	7. Darba vietā nav atļauta vides piesārņošana ar sadzīves atkritumiem, izlietu degvielu, eļļām un citām vielām.
	8. Pretendents nodrošina darbu izpildei nepieciešamo tehniku, aprīkojumu un cilvēku resursus.
	9. Atbildīgais par darba aizsardzības prasību izpildi jeb darba aizsardzības koordinators nodrošina darba aizsardzības normu ievērošanu darba izpildes laikā saskaņā ar Ministru Kabineta noteikumiem Nr.92 „Darba aizsardzības prasības, veicot būvdarbus”.
	10. Pēc demontāžas un labiekārtošanas darbiem Talsu novada būvvaldē jāiesniedz izziņa par ēkas neesamību dabā.
5. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN. Paredzamā līguma summa nedrīkst pārsniegt 19 999,99 EUR (deviņpadsmit tūkstoši deviņi simti deviņdesmit deviņi *euro*, 99 centi) bez PVN;
6. **Samaksas nosacījumi:** Visa līgumā paredzētā summa tiks samaksāta 10 darba dienu laikā pēc pieņemšanas-nodošanas akta parakstīšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Objekta apsekošana:** Pirms piedāvājuma iesniegšanas, pretendentiem ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darba apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darba apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomu tāmē noteiktajām prasībām, kā arī citos gadījumos, kas noteikti normatīvajos aktos.